คือแม่ป่วยเป็นโรคซึมเศร้าค่ะ พบหมดได้สักระยะนึงแล้ว แต่ก็ยังมีอาการเกิดขึ้นเรื่อยๆ แต่ไม่ถึงกับขั้นอยากฆ่าตัวตาย แม่ชอบมีอาการเสียวมือเสียวขา ไม่มือแรง อ่อนล้า ทานอาหารไม่ค่อยได้ ทานแล้วก็ชอบอาเจียนออกมา(อยากรู้ว่าควรทำยังไงกับสาเหตุนี้ดี) แม่รู้สึกไม่อยากทำอะไรเลย เวลาทำอาหารหรือทำกิจกรรมอย่างอื่น แม่จะทำช้ากว่าปกติมาก(ตรงนี้ไม่ค่อยซีเรียสสักเท่าไหร่) แล้วคือหนูไม่ได้อยู่กับแม่หนูต้องอยู่หอ มีเวลากลับไปบ้านแค่เสาร์อาทิตย์ คือเครียดมาก ไม่มีสมาธิเรียนเลยค่ะ คืออยากรู้ว่าหนูต้องรับมือกับมันอย่างไงดีคะ
สวัสดีค่ะ ในผู้ป่วยโรคซึมเศร้าควรรับการรักษากับจิตแพทย์อย่างต่อเนื่องในผู้ป่วยโรคซึมเศร้านั้น อาจมีความคิดอยากฆ่าตัวตาย รู้สึกเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมได้จากที่เล่ามา อาจจะยังควบคุมโรคได้ไม่ดีนัก แนะนำแจ้งแพทย์ที่ดูแลโดยตรง เพื่อทำการปรับยาเพิ่มเติมในเบื้องต้นคอยอยู่เป็นเพื่อนพูดคุยกับมารดา หากิจกรรมที่ชอบทำด้วยกัน ไม่ให้มารดาเก็บตัวอยู่คนเดียวนานจนเกินไป และไปเข้ารับการรักษาอย่างเหมาะสม